CELEX: 32012D0076
Language: fi
Date: 2012-02-09 00:00:00
Title: 2012/76/EU: Komission täytäntöönpanopäätös, annettu 9 päivänä helmikuuta 2012 , Uruguayn tunnustamisesta Euroopan parlamentin ja neuvoston direktiivin 2008/106/EY nojalla merenkulkijoiden koulutus- ja pätevyyskirjajärjestelmien osalta (tiedoksiannettu numerolla K(2012) 619)  ETA:n kannalta merkityksellinen teksti

11.2.2012   
            
            
               FI
            
            
               Euroopan unionin virallinen lehti
            
            
               L 38/46
            
         KOMISSION TÄYTÄNTÖÖNPANOPÄÄTÖS,
   annettu 9 päivänä helmikuuta 2012,
   Uruguayn tunnustamisesta Euroopan parlamentin ja neuvoston direktiivin 2008/106/EY nojalla merenkulkijoiden koulutus- ja pätevyyskirjajärjestelmien osalta
   (tiedoksiannettu numerolla K(2012) 619)
   (ETA:n kannalta merkityksellinen teksti)
   (2012/76/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon merenkulkijoiden vähimmäiskoulutuksesta 19 päivänä marraskuuta 2008 annetun Euroopan parlamentin ja neuvoston direktiivin 2008/106/EY (1) ja erityisesti sen 19 artiklan 3 kohdan ensimmäisen alakohdan,
   ottaa huomioon Espanjan 14 päivänä helmikuuta 2006 esittämän pyynnön,
   sekä katsoo seuraavaa:
   
               (1)
            
            
               Direktiivin 2008/106/EY mukaan jäsenvaltiot voivat päättää kelpuuttaa kolmansien maiden myöntämät merenkulkijoiden pätevyyskirjat edellyttäen, että komissio on tunnustanut kyseisen kolmannen maan. Kyseisten kolmansien maiden on täytettävä kaikki vaatimukset, jotka sisältyvät Kansainvälisen merenkulkujärjestön (IMO) kansainväliseen merenkulkijoiden koulutusta, pätevyyskirjoja ja vahdinpitoa koskevaan vuoden 1978 yleissopimukseen (STCW-yleissopimus) (2), sellaisena kuin se on tarkistettuna vuonna 1995.
            
         
               (2)
            
            
               Espanja esitti 14 päivänä helmikuuta 2006 päivätyllä kirjeellä Uruguayn tunnustamista koskevan pyynnön. Pyynnön vuoksi komissio arvioi Uruguayn merenkulkualan koulutus- ja pätevyyskirjajärjestelmät tarkistaakseen, täyttääkö Uruguay kaikki STCW-yleissopimuksen vaatimukset ja onko se toteuttanut asianmukaiset toimenpiteet pätevyyskirjapetosten torjumiseksi. Arviointi perustui Euroopan meriturvallisuusviraston asiantuntijoiden kesäkuussa 2007 tekemän selvityksen tuloksiin. Selvityksen yhteydessä todettiin joitakin puutteita koulutus- ja pätevyyskirjajärjestelmissä.
            
         
               (3)
            
            
               Komissio toimitti jäsenvaltioille kertomuksen arvioinnin tuloksista.
            
         
               (4)
            
            
               Komissio pyysi 16 päivänä helmikuuta 2009 ja 8 päivänä joulukuuta 2010 päivätyillä kirjeillä Uruguayta esittämään todisteet siitä, että todetut puutteet on korjattu.
            
         
               (5)
            
            
               Uruguay toimitti 30 päivänä huhtikuuta 2009 ja 18 päivänä maaliskuuta 2011 päivätyillä kirjeillä pyydetyt tiedot ja todisteet asianmukaisten ja riittävien toimenpiteiden toteuttamisesta vastaavuuden arvioinnin aikana havaittujen useimpien puutteiden korjaamiseksi.
            
         
               (6)
            
            
               Jäljellä on kaksi epäkohtaa. Ensimmäinen koskee sitä, ettei laadunvarmistusjärjestelmä koske joitakin hallinnon toimia, kuten koulutusohjelmien hyväksymistä. Toinen epäkohta liittyy pätevyyskirjojen muotoon. Sen vuoksi Uruguayta on kehotettu ryhtymään näiltä osin korjaaviin toimenpiteisiin. Nämä puutteet eivät kuitenkaan anna aihetta kyseenalaistaa Uruguayn merenkulkijoiden koulutus- ja pätevyyskirjajärjestelmien yleistä vastaavuutta STCW-yleissopimuksen määräysten kanssa.
            
         
               (7)
            
            
               Vaatimusten noudattamista koskeneen arvioinnin ja Uruguayn toimittamien tietojen tarkastelun tulokset osoittavat, että Uruguay täyttää STCW-yleissopimuksen vaatimukset ja on toteuttanut asianmukaiset toimenpiteet pätevyyskirjapetosten torjumiseksi.
            
         
               (8)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiivin 2008/106/EY 19 artiklan soveltamiseksi Uruguay tunnustetaan merenkulkijoiden koulutus- ja pätevyyskirjajärjestelmien osalta.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä helmikuuta 2012.
      
         
            Komission puolesta
         
         Siim KALLAS
         
            Varapuheenjohtaja
         
      
   
   
      (1)  EUVL L 323, 3.12.2008, s. 33.
   
      (2)  Kansainvälisen merenkulkujärjestön hyväksymä.